Publication: Magyar Közlöny
Issue: MK-2009-137 (Year: 2009, Number: 137)
Era: 2004-2010
Section: vidékfejlesztési miniszter feladat- és hatáskörérõl szóló 162/2006. (VII. 28.) Korm. rendelet 1. § a) pontjában meghatározott
Paragraph Index: 228

c) laboratóriumi vizsgálatokkal kapcsolatos fogalmak: 1. átlagminta: több tartályból álló tétel esetén az egyes tartályokból, azok térfogatának arányában elkülönített és összekevert termékbõl vett minta; 2. biológiai üledékek: élõ és holt élesztõgombasejtek, baktériumsejtek vagy sejthalmazok, valamint penészgombafonalak; 3. borüledékek: mindazok a mikrobiológiai, kémiai és fizikai eredetû részecskék, amelyek a stabilizált, szûrt borban szaporodás, kicsapódás vagy utószennyezõdés útján nemkívánatos elváltozást (opálosság, porosság, zavarosság) okoznak, függetlenül attól, hogy a részecskék a borban leülepednek vagy lebegve maradnak; 4. ellenminta: a halmazból, tételbõl a mintával azonos idõben és módon vett és lezárt minta, mely a mintaadónál marad; 5. fizikai üledékek: a tiszta borba technológiai szennyezõdés útján bekerült oldhatatlan részecskék; 6. húzott minta: a tartályban lévõ tétel minden rétegébõl, a mintavételhez használt eszköz egyenletes mozgatásával, húzásával vett minta; 7. kémiai üledékek: a bor természetes oldott anyagainak környezeti hatásokra bekövetkezõ kicsapódásai, kristályos vagy amorf részecskék formájában; 8. minta: a halmazból, tételbõl minõsítés céljára elkülönített termékmennyiség, az elemi minták összessége; 9. palackállóság: palackálló az a bor, amely szakszerû szállítási, tárolási és fogyasztási körülmények mellett a vonatkozó elõ írásokban meghatározottak szerint tiszta és üledékmentes marad, érzékszervi tulajdonságai hátrányosan nem változnak meg;

Source: https://magyarkozlony.hu/hivatalos-lapok/2d9739b23318bc875037889629a07e97c8525074/dokumentumok/7ea25ac286a6ce806ffa51a830adb4bfba2ddff5/letoltes